text: বড়ো-কাছাড়ি হচ্ছে আসাম-এর তিব্বত-বার্মী ভাষা বলা কয়েকটি জনগোষ্ঠীকে সামগ্রিকভাবে বোঝাতে ব্যবহার করা নাম। পূর্বে এই জনগোষ্ঠীসমূহের মধ্যে যথেষ্ট ভাষিক পার্থক্য ছিল যদিও বর্তমানে তাঁদের মধ্যে অসমীয়া ভাষা এবং বড়ো ভাষা বলা লোকের সংখ্যাই অধিক।
  
  উৎপত্তি
  'বড়ো' নামটি আসাম-এর মেছ তথা কাছাড়ি ভাষিক গোষ্ঠীটিকে সামগ্রিকভাবে বোঝাতে প্রথমে ব্যবহার করেছিলেন B H Hodgson-এ। আসামের পশ্চিমে বাস করা মেচ জনগোষ্ঠীর লোকদের বোরো নামে পরিচিত ছিল। কালক্রমে আসাম পর্যন্ত এসে থিতিয়ে যাওয়া এই মেচ দের তিনি বড়ো (Bodo) নামে অভিহিত করেন। জনশ্রুতি অনুসারে, ব্রহ্ম বা বর্মী জনগোষ্ঠীর একটি গোষ্ঠী তিব্বতে গেলে সেখানে তিষ্ঠতে না পেরে দার্জিলিঙের ঘন অরন্যে চলে যায় এবং সেখানে কিছুদিন থেকে দুটি গোষ্ঠী বিভক্ত হয়ে একটি নিম্নের মেচি নদীর পারে থাকতে যায় এবং অপরটি উপরে পাহাড়ের দিকে যায়। মেচি নদীর পারে বাস করার পরে মেচ নামে এবং নেপালর দিকে চলে যাওয়া গোষ্ঠীটি লিম্বু নামে পরিচিত হয়। এই মেচরাই ধীরে ধীরে বিস্তৃত হয়ে আসাম, ত্রিপুরা, উত্তর-বঙ্গ এবং বাংলাদেশ-এর অঞ্চলবিশেষে ছড়িয়ে পড়ে এবং আসামে তাঁরা বড়ো নামে পরিচিত হয়। আসামের পূর্ব অঞ্চলের হিন্দু অধিবাসীরা এই বোরো তথা মেচ দের কাছাড়ি নাম দেয়। গ্রিয়ারসন-এর উল্লেখ করা মতে, কাছাড়ি নামটি প্রথমে উত্তর কাছাড়ে বসবাস করা ডিমাসাদের মধ্যে আবদ্ধ ছিল। কালক্রমে এই নাম অন্যান্য স্থানে থাকা একই মূলের বোরো তথা মেচদের জুড়ে নেওয়ায় বড়ো-কাছাড়ি নামটি জনপ্রিয় হয়ে উঠে।  মেচ তথা বোরোদের ভাষার সাথে রাভা, লালুং, ডিমাচা, গারো, তিপুরা এবং চুতীয়া এই তিব্বত-বার্মী ভাষায় ভিত্তি করে গড়ে ওঠা গোষ্ঠীটিকে হজসন ১৮৪৭ সালে বড়ো নামে নামাংকিত করেন।
  
  শ্রেণীকরণ
  ১৮৮১ সালের জনগণনা অনুসারে, বড়ো-মেচ, দেউরী, ডিমাচা, ঢিমাল, গারো, হাজং, কোচ, লালুং (তিওয়া), মেচ, মরান, মটক, ফুলগরিয়া, চুতীয়া, রাভা, সোনোয়াল, শরণীয়া, সোলেমিয়া ঠেঙ্গাল এবং তিপ্রাসা- এই সকল জনগোষ্ঠীকে কাছাড়ি বলে শ্রেণীভুক্ত করা হয়।
  
  তথ্যসূত্র
   https://books.google.co.in/books?id=3-4CAAAAMAAJ&q=Charu+Chandra+Sanyal&dq=Charu+Chandra+Sanyal&redir_esc=y
   http://dsal.uchicago.edu/books/lsi/lsi.php?volume=3-2&pages=540#page/1/mode/1up
   https://books.google.co.in/books?id=mLlH-ug25o8C&lpg=PP1&pg=PP1#v=onepage&q&f=true
  
  বিষয়শ্রেণী:বড়ো জনগোষ্ঠী
  বিষয়শ্রেণী:আসামের উপজাতি
  বিষয়শ্রেণী:কাছাড়ি জনগোষ্ঠী
title: বড়ো-কাছাড়ি জনগোষ্ঠী